ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
3 ก.พ. 2560

สรุปภาวะตลาดภาคเช้า เริ่มฟื้นตัว – แนวรับ 1570 จุด ยังคงทำหน้าที่รองรับได้ดี และ SET เริ่มฟื้นตัวอีกครั้ง โดยเช้านี้ด้วยการนำของกลุ่มพลังงาน และปิโตรเคมี หนุน SET ขึ้นมาเคลื่อนไหวบริเวณ 1580 จุด และปิดตลาดที่ระดับ 1580.52 จุด +7.85 จุด หรือ +0.5% ด้วยมูลค่าซื้อขายเบาบางที่ระดับ 2.1 หมื่นลบ. กลุ่มหลักพลังงานหนุนตลาด ปิดบวก +1.1% ขณะที่แบงก์ และ ICT ทรงตัว โดยปิด +0.6% และ +0.1% ตามลำดับ ด้านตลาดภูมิภาคแกว่งแคบ โดยบวกลบคละเคล้า
กลยุทธ์ที่แนะนำ ช่วงบ่าย หากขึ้นทะลุ 1583 จุดได้ จะเห็นการขึ้นมาในแดนบวกมากขึ้น โดยมีแนวต้านระยะสั้นถัดไปที่ 1587 จุด ส่วนกรอบล่างบริเวณ 1570 จุด ยังทำหน้าที่ได้ดี (กรณีต่ำกว่า จะสร้างสัญญาณลบ และมีแนวรับถัดไปที่ 1550 จุด) กลยุทธ์ พอร์ตระยะกลางถึงยาว เริ่มเห็นจังหวะแบ่งซื้ออีกครั้ง บริเวณ 1570 และ 1550 จุด เพื่อไปรอแบ่งขายกรอบบนของเดือนนี้ ซึ่งมองไว้ที่ 1620 และ 1650 จุด ส่วนพอร์ตระยะสั้น ซื้อขายเก็งกำไร ด้วยความระมัดระวัง โดยเฉพาะหาก SET ต่ำกว่า 1570 จุด ทั้งนี้ หุ้นแนะนำตามสัญญาณเทคนิค ได้แก่ PDG (รับ 4.58 ต้าน 4.98 Cut 4.40)